**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИИЕ**

**ДО**

**МИНИСТЪРА НА ФИНАНСИТЕ**

**Г-Н ВЛАДИСЛАВ ГОРАНОВ**

**ВЪПРОС**

От Гроздан Караджов

Народен представител от ПГ „Реформаторски блок“

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос.

**ОТНОСНО:** Приходи от таксиметрова дейност.

**УВАЖАЕМИ ГОСПОДИН МИНИСТЪР,**

Според справка на Изпълнителна Агенция “Автомобилна Администрация” към 01 март 2016 година в страната има регистрирани 3 588 превозвача и са издадени разрешителни на 23 203 таксиметрови автомобила.

Ежегодният ръст на броя работещи таксиметрови автомобили предполага и ръст в данъчните постъпления. Въпреки това данните от публикуваните в Търговския регистър финансови отчети на фирмите с най-много регистрирани автомобили не потвърждават горния извод.

В тази връзка, моля да ми предоставите в табличен вид данни за последните 5 (пет) години за приходите в бюджета от таксиметрова дейност (ДДС и корпоративен данък) както и за вноски за социално и здравно осигуряване на работещите в таксиметровия бранш.

Правени ли са ревизии на таксиметрови компании и анализирани ли са резултатите за тях, какви са изводите от тях и има ли данни за системно укриване на обороти и избягване на данъци?

Ще бъдат ли свързани таксиметровите апарати онлайн с НАП и кога?

**Моля за писмен отговор**

**Народен представител:**

Гроздан Караджов